
Mashg‘ulot maqsadi: O‘qituvchilar ishtirokchilar geografiya, tabiiy fanlar darsliklari, mashq daftarlari, o‘qituvchi uchun metodik qo‘llanmalardan foydalanishda 5E modelini qo‘llashning ahamiyati hamda ulardan samarali foydalanish usullarini bayon etadi.
Kutilayotgan natija
Ishtirokchilar:
- 5E modelining bosqichlarini tushunish va tahlil qilish; 
- Natijalarni qayd etish va muhokama qilish;
-  7-sinf geografiya, 5-6-sinf tabiiy fanlar darsligini o‘qitishda 5E modelidan foydalanishni tushuntirish;
- 5E modeli orqali o‘quvchi mashq daftarining mohiyatini izohlash;.
Mashg‘ulot bosqichlari
1. Jalb etish (Engage) Bu bosqichda o‘quvchilarda yangi mavzu bo‘yicha qiziqish uyg‘otish, ularni mavzuga jalb qilish kerak. Bu bosqichda ko‘pincha savollar berish, mavzu bilan bog‘liq qisqacha video yoki hikoya ko‘rsatish kabi faoliyatlar amalga oshiriladi.
Kerakli manbalar: 
5-10-sinflar uchun dasrliklar, mashq daftari.
Ishni bajarish tartibi:
1. Ishtirokchilarni 4-6 kishilik guruhlarga ajrating. 
2. Har bir guruh quyidagi savollarni muhokama qilgan holda javob yozadi:
1. 5E modelining jalb etish (1E) bosqichi qanday tashkil etiladi?
2. Darslik, mashq daftaridan foydalanishda 5E modelini qo‘llash uchun qanday bosqichlarni ko‘rib chiqish zarur?
3. 5E modelini qo‘llagan holda geografiya darslarini tashkil etishning avzalliklari va kamchiliklari?
3. Boshqa guruhlarga javoblaringizni taqdim eting.
	2. O‘rganish (Explore) O‘quvchilarni mustaqil yoki guruhda ishlashga undash. Bu bosqichda o‘quvchilar mavzu bo‘yicha tadqiqotlar olib boradi, turli eksperimentlar o‘tkazadi yoki muammolarni yechishadi. O‘quvchilarga yangi bilimlarni o‘zlashtirish uchun imkoniyat yaratish kerak.
Kerakli manbalar: 
5-10-sinflar uchun dasrliklar, o‘quv majmualar.
Ishni bajarish tartibi:
1. Ishtirokchilarni 4-6 kishilik guruhlarga ajrating. Bunda o‘qituvchilar nechanchi sinfda ko‘proq dars o‘tishlari inobatga olinishi maqsadga muvofiq (5-10-sinflar kesimida).
2. Har bir guruh 5E modelining bosqichlarini muhoka qiladi va tahlillar asosida o‘rganganlarini yozadi. Natijalarni quyidagi jadvalga qayd etadi:

1. Sizning-cha, o‘quv-uslubiy majmualarda 5E modeli to‘g‘ri qo‘llanilganmi? Javobingizni izohlang.
2. Ayting-chi, siz dars berayotgan sinfda o‘quv-uslubiy majmuadan samarali foydalanasizmi? Qaysi metodlarni qo‘llaysiz? Javobingizni izohlang.
3. 5E modelini 7-sinf geogarfiya darsliklarida ham qo‘llash mumkinmi?
3. Javoblar guruhda umumlashtiriladi va boshqa guruhlarga taqdim etiladi.

3. Tushuntirish (Explain) Bu bosqichda o‘qituvchi o‘quvchilarga o‘rganilgan materialni tushuntiradi. O‘quvchilar o‘zlarining fikrlarini ifodalashadi va o‘qituvchi mavzuga oid tushunchalarni to‘liq izohlaydi.
4. Mustahkamlash (Elaborate) O‘quvchilarga yangi bilimlarini yanada chuqurroq o‘rganish imkoniyatini berish. Bu bosqichda o‘quvchilar o‘z bilimlarini turli vaziyatlarda qo‘llashadi, masalan, yangi vaziyatlarga moslashtirish, boshqa mavzular bilan bog‘lash yoki murakkabroq masalalar yechishni boshlash.
Ishtirokchilar guruhda ishlaydilar.
1. Explore (O‘rganish) bosqichida to‘ldirgan jadvallarini Explain (Tushuntirish) bosqichida o‘rganganlari asosida qayta ko‘rib chiqadilar. 
2. Guruh jadvalni umumlashtiradi. 
3.  Har bir guruhdan 1 vakil boshqa guruhlarga natijani taqdimot qiladi.
4. Har bir guruh taqdimot haqida fikr-mulohaza bildiradi: yutuq va kamchiliklarini aytadi.

	5. Baholash (Evaluate) O‘quvchilarning o‘zlashtirish darajasini baholash. Bu bosqichda o‘quvchilar o‘z bilimlarini sinovdan o‘tkazadilar, o‘qituvchi esa o‘quvchilarning tushunishini baholash uchun turli baholash metodlarini, masalan, testlar, savollar, yoki muhokamalarni ishlatadi.
O‘zini o‘zi baholash. Ishtirokchilarga o‘zlari bajargan ishni tahlil qilish va o‘zini baholash imkoniyati beriladi. Ular bugungi mashg‘ulotda o‘z faoliyatini, bilim va ko‘nikmalarni qay darajada egallaganini baholashi kerak, masalan: 
“Bugungi mashg‘ulotda men faol/nofaol faol qatnashdim, chunki ... . Men …haqida bilib oldim, … qo‘llay olaman.”
O‘zaro baholash. Ishtirokchilar boshqa guruhlarning taqdimotini baholashadi. Taqdimotni yaxshilash yo‘llarini bayon etishadi. Masalan: “Boshqa guruhlarning taqdimotini qanday baholaysiz?”

